CELEX: 32017R1267
Language: sl
Date: 2017-07-11 00:00:00
Title: Izvedbena uredba Komisije (EU) 2017/1267 z dne 11. julija 2017 o uvrstitvi določenega blaga v kombinirano nomenklaturo

14.7.2017   
            
            
               SL
            
            
               Uradni list Evropske unije
            
            
               L 183/3
            
         IZVEDBENA UREDBA KOMISIJE (EU) 2017/1267
   z dne 11. julija 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod v obliki finega belega prahu brez vonja, sestavljen iz mikrokroglic (velikost delcev < 10 μm), z gostoto približno 2,1–2,5 g/cm3.
                  Mikrokroglice sestojijo iz nefelina ali nefelin sienita, ki je bil segret, da bi snov postala bolj eliptične oblike in bi se zaoblili grobi robovi. Kot rezultat tega postopka nefelin ali nefelin sienit oblikuje steklasto površino. Nefelin in nefelin sienit sta natrij-kalijeva aluminosilikata.
                  Proizvod se uporablja kot dodatek k barvam, premazom in filmom za zmanjšanje stopnje hlapnih organskih spojin, povečanje polnila, izboljšanje trdote ter povečanje odpornosti proti poliranju, odrgninam in obrabi.
               
               
                  2842 10 00 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2842  in 2842 10 00 .
                  Uvrstitev pod tarifno številko 2529  je izključena, saj steklasta površina nefelina ali nefelin sienita pomeni, da je bila njegova kristalna struktura spremenjena s toplotno obdelavo (glej opombo 1 k 25. poglavju in pojasnjevalne opombe harmoniziranega sistema k 25. poglavju, Splošno, drugi odstavek).
                  Uvrstitev pod tarifno številko 2621  je izključena, saj proizvod ni žlindra, pepel ali ostanek, ki nastane po sežigu komunalnih odpadkov.
                  Uvrstitev pod tarifno številko 3816  je izključena, saj proizvodu ni dodano vezivo (glej tudi pojasnjevalne opombe harmoniziranega sistema k tarifni številki 3816 , prvi odstavek).
                  Uvrstitev pod tarifno številko 3824  je izključena, saj ima tarifna številka, v kateri je najbolj natančno poimenovanje za proizvod, prednost pred tarifnimi številkami, v katerih je poimenovanje splošnejše.
                  Uvrstitev pod tarifno številko 6806  je izključena, saj proizvod ni ekspandiran mineralni material.
                  Uvrstitev pod tarifno številko 6815  je izključena, saj ne gre za končni proizvod ali polproizvod „iz mineralnih materialov“, temveč za pomožne snovi, ki se uporabljajo pri proizvodnji proizvodov.
                  Proizvod je zato treba uvrstiti pod oznako KN 2842 10 00  kot dvojne ali kompleksne silikate, vključno z aluminosilikati, kemično opredeljenimi ali ne.